Այստեղ է, որ Մովսես Տաթևացին նրանց խորհուրդ է տալիս. «Այդպիսի տեղ, որ որոնում եք, [հայոց] արևելյան երկրում շատերը կան, մանավանդ Սյունյաց աշխարհում, որոնց ես իսկն ականատես եմ. այն աշխարհում շատ ավելի պատշաճ է անապատ շինել, որովհետև բուն Հայաստանն է. վանքեր, գյուղեր ու քրիստոնիա ժողովուրդ շատ կան, ուստի անապատի կարիքները կլրացվեն»: Իսկ 1611թ. վերոհիշյալ 2 կրոնավորների նախաձեռնությամբ կառուցվեց Տաթևի Մեծ Անապատը, թերևս պատմության էջերում արձանագրվել է մեկ այլ տարեթիվ /1610թ./ Անապատի հիմնադրման համար: